b'\n_START_ARTICLE_\nPolikarpov I-16\n_START_SECTION_\nRazvoj\n_START_PARAGRAPH_\nLetalo je Polikarpov zasnoval hkrati s I-15 na za\xc4\x8detku tridesetih let, torej \xc5\xa1e v \xc4\x8dasu, ko je bil zaprt. Ob predstavitvi je bil dale\xc4\x8d pred vsemi lovskimi letali tistega \xc4\x8dasa, saj je imel uvla\xc4\x8dljivo podvozje in propeler z mo\xc5\xbenostjo nastavitve hoda. Trup letala je bil izdelan iz lesa, prevle\xc4\x8denega s platnom. Ogrodje kril je bilo izdelano iz jeklenih cevi in aluminija, prevle\xc4\x8denega s platnom. Letalo je tudi prvo enokrilno letalo na svetu v serijski proizvodnji._NEWLINE_Prototip letala se je imenoval CKB-12, po skupini zaprtih in\xc5\xbeenirjev, ki so izdelali prototip (konstruktor letala, Nikolaj Nikolajevi\xc4\x8d Polikarpov, je bil namre\xc4\x8d zaprt, ko je za\xc4\x8del z izdelavo tega lovca in bil izpu\xc5\xa1\xc4\x8den \xc5\xa1ele leta 1932). Letalo je bilo v za\xc4\x8detku sicer te\xc5\xbeavno za letenje in nestabilno pri vzletanju in pristajanju, kasneje pri serijski proizvodnji, pa so veliko teh napak odpravili.\n_START_SECTION_\nUspehi letala\n_START_PARAGRAPH_\nOkoli 500 teh lovcev je bilo ob izbruhu \xc5\xa1panske dr\xc5\xbeavljanske vojne poslanih v enote republikancev, kjer so presenetili svet s svojo okretnostjo, ognjeno mo\xc4\x8djo ter sposobnostjo hitrega vzpenjanja. Nekaj teh letal je sodelovalo tudi na Kitajskem, kjer so sodelovala v bojih proti japoncem. Ob napadu na Sovjetsko Zvezo je to letalo \xc5\xa1e vedno predstavljalo glavno lovsko udarno silo, \xc4\x8deprav je bilo takrat \xc5\xbee zastarelo. V enotah je kljub temu ob strahotnih izgubah vztrajalo do leta 1943. Proti koncu slu\xc5\xbeenja so ta letala uporabljali za zaletavanje v nem\xc5\xa1ke lovce. Piloti so nem\xc5\xa1ka letala napadli od zadaj in jim s propelerjem \xc2\xbbod\xc5\xbeagali\xc2\xab\xc2\xa0rep, nato pa izsko\xc4\x8dili. Letalo se je v zra\xc4\x8dnih spopadih tudi ob koncu vojne izkazalo za izjemno okretno pri nizkih hitrostih, vendar pa je bilo prepo\xc4\x8dasno.'